《书梅福殿壁二首 其一》
唐代·张乔

梅真从羽化，万古是须臾。此地名空在，西山云亦孤。

井痕平野水，坛级上春芜。纵有双飞鹤，年多松已枯。

作者简介：（生卒年不详)，今安徽贵池人，懿宗咸通中年进士，当时与许棠、郑谷、张宾等东南才子称“咸通十哲”黄巢起义时，隐居九华山以终。其诗多写山水自然，不乏清新之作，诗清雅巧思，风格也似贾岛。